# **Mundtlig dansk** (præliminær lektionsplan)

Efteråret 2020

Lærer: Lone Koldtoft

**Velkommen til mundtlig dansk☺**

*I lærer* ***IKKE*** *dansk, hvis I kun (endast) taler dansk i undervisningen. I skal træne* ***udtale*** *mange timer hver uge med ”****En guttermand****” hjemme ved computeren, I skal* ***samtale*** *en masse dansk med jeres samtalevenner, studiegruppekammerater og alle andre, der vil tale dansk med jer.*

**Undervisning & corona**

Der vil både være undervisning på campus, zoom og i Stadsparken. Når I ankommer til SOL, **så hold venligst afstand, sprit hænder og tag hensyn til medstuderende, lærere og administrativt personale**. Når I har undervisning på SOL, vil I være opdelt i to grupper, bortset fra en lektion. Jeg skal således undervise jer i to lokaler samtidigt. Det har jeg ikke prøvet før, så I må være tålmodige. Jeg kan være nødsaget til at ændre i lektionsplanerne, fordi det ikke er sikkert, at jeg klarer at løbe (springa) fra lokale til lokale. Jeg forstår, at det kan være irriterende for jer, men forsøg ”at holde skruen i vandet” (holde ud) og bær over med mig og hinanden (vise forståelse og tolerance, tak)☺ Det er vigtigt, at vi kan mødes fysisk, så hellere opdeles i to lokaler end al undervisning på zoom.

Hvis I beslutter jer for at **stoppe** på kurset, så meddel Gunilla Ek Werner og mig med det samme. På den måde (sättet) står jeg ikke med to halvfyldte lokaler, men kan måske samle hele gruppen i et lokale. Giver I hurtigt besked, kan der muligvis også være en anden studerende, der får jeres plads. På forhånd mange tak☺ Vær realistiske med jeres tid. Mundtlig dansk er et halvtidsstudium, derfor forventes det, at I bruger 18-20 timer pr. uge på at studere kurset. Læser I hele grundkurset (alle fire kurser), så er det en fuld arbejdsuge 38-40 timer. Nedenfor kommer retningslinjerne på SOL:

* Vi behöver alla hjälpas åt att hålla avstånd när vi ser att det behövs och själva inte uppehålla oss mer än nödvändigt i korridorer och foajéer!
* Använd dörröppnarna, t.ex. med hjälp av armbågen, för att undvika kontakt med handtag!–Håll till höger i alla korridorer för att undvika krockar.
* Alla som kan ta trapporna bör göra det så att de som behöver åka hiss kan göra det tryggt och säkert.
* I varje undervisningssal kommer det att finnas handsprit.
* Möbleringen är anpassad till att maximera antalet platser i salen i förhållande till att avstånd ska kunna hållas.
* I varje sal finns en ritning hur möbleringen ska se ut. Möblera inte om –då riskerar antalet platser att minska.

**Anden praktisk information**

Jeg har kontor på 2. sal (sv: tredje våningen) i Lingvisthuset i L310. Min mailadr. er: lone.koldtoft@nordlund.lu.se , og mit tlf.nr. er 046-222 87 08. Jeg er nok lettest at få fat på via mail, men ring eller kom også gerne forbi.

**Grundbøgerne**

De **to** små grundbøger på mundtlig dansk er *En Guttermand. Udtaleøvebog i dansk for svensktalende* (Teksthæfte og Øvehæfte) bedes I låne på biblioteket eller købe på fx <https://www.alfabetaforlag.dk/lone-koldtoft> (84 dkr.), <https://www.alinea.dk/lone-koldtoft>, <https://www.adlibris.com/se/sok?q=en+guttermand%2C+teksth%C3%A6fte>

Det er vigtigt, at I får anskaffet bøgerne så hurtigt, som I kan. Vi benytter bøgerne allerede fra første lektion den **7.sept.**, og der er meget hjemmearbejde (praktiske udtale- og skriveøvelser) i bøgerne til hver lektion. Der er også nogle udlånseksemplarer på SOL-biblioteket og stadsbibliotekerne i Sverige. (I sidste semester/termin havde jeg studerende, der først fik anskaffet bøgerne efter 2-3 uger, og de havde problemer med at klare kurset.)

Inden I kommer til de forskellige undervisningsgange, bedes I have læst på teorien og øvet udtale i *Teksthæftet*, og desuden have lavet de skriftlige øvelser i *Opgavehæftet*. Lydfilerne ligger på [https://www.sp-forlag.dk/en-guttermand-teksthaefte#](https://www.sp-forlag.dk/en-guttermand-teksthaefte) (nederst på siden), og facit til *Øvehæftet* ligger på <https://www.nyponforlag.se/produkt/pedagogiskt-material/en-gutterman-texthafte/> (nederst til højre på siden).

**Samtalevenner**

Angående samtalevenner vil jeg sige, at hver enkelt studerende selv er ansvarlig for at få afleveret de to øvelser ud af tre. Hvis din samtaleven stopper på kurset, så skynd dig at få spurgt en anden studerende, om du lige må lave et interview. Vent ikke for længe.

**Deadlines**

Endelig vil jeg bede jer om at overholde de forskellige deadlines. Det giver en masse bøvl på kurset – både for læreren og de andre studerende – hvis I bliver bagud med afleveringer og obligatoriske øvelser (fx portrætøvelse, dyreøvelse, erhvervsøvelse). Tag kontakt til mig, før det er for sent, og I ikke kan gå til den afsluttende eksamen.

**SI-mentor**

Henrik er SI-mentor. Jeg vil kraftigt opfordre jer til at deltage i hendes træf. Vi har så lidt undervisning, så her får I en chance for at øve udtaleregler, grammatik, ordforråd, lytteøvelser, diskutere skønlitteratur osv. sammen med hinanden og en tidligere danskstuderende.

**Krav til den studerende:**

Før den studerende kan gå til mundtlig eksamen, skal den studerende have:

* været til min. 90% af lektionerne, hvilket beror på, at der primært er tale om et færdighedskursus. Der skal trænes meget dansk udtale og samtale hjemme, i studiegrupper/samtalevenner og i undervisningen.
* øvet *En guttermand. Teksthæftet* (lydfilerne) og har skrevet øvelserne *En guttermand. Opgavehæftet.*
* mødtes med tre forskellige samtalevenner minimum seks gange.
* besvaret spørgsmålene angående danske samtalevenner i kompendiet. Siderne skal afleveres til læreren på canvas. I behøver kun at aflevere samtaleven 1 og 3 (interview to og to).
* deltaget i udtale- og samtaleøvelser.
* skrevet et lille portræt.
* afviklet opgave om dyr og erhverv og gloseliste til *Ayses pyjamasfest*.
* læst en dansk børne-novelle og voksenroman.
* have afleveret øvelser s.78-79 på canvas.

**Brug for støtte?**

Har du brug for pædagogisk støtte på grund af en funktionsnedsættelse, så kontakt Åsa Wikström så hurtigt som muligt.

**Litteraturliste**

Vær venligst i god tid, når I bestiller bøgerne på nettet, da det kan tage nogle dage (evt. uger), før I har fået dem tilsendt.

* Lone Koldtoft: *En guttermand. Udtaleøvebog i dansk for svensktalende. Teksthæfte og Opgavehæfte.* [www.nyponforlag.se/produkt/pedagogiskt-material/en-guttermand-ovningshafte](http://www.nyponforlag.se/produkt/pedagogiskt-material/en-guttermand-ovningshafte) og [www.nyponforlag.se/produkt/pedagogiskt-material/en-gutterman-texthafte](http://www.nyponforlag.se/produkt/pedagogiskt-material/en-gutterman-texthafte)

## Kristian Bang Foss *Døden kører Audi* og Özlem Sara Cekic *Ayses pyjamasfest*.

## Et kompendium ligger på canvas og kan købes i Sol-receptionen. Husk, at der skal stå 2019/20 og Lone Koldtoft på hæftet.

* Benyt også gerne *Dansk. Nabosprog og fremmedsprog* af Robert Zola Christensen fra introkurset.
* [www.ordnet.dk](http://www.ordnet.dk), [https://sdo.dsl.dk](https://sdo.dsl.dk/) (svensk-dansk), sproget.dk og www.dsn.dk.

**Det danske rum**

Læs/se/lyt til danske nyheder, se danske youtube-videoer, se danske film og tv-serier, hør podcast, flow-radio (fx P1 på [www.dr.dk](http://www.dr.dk)) . Med andre ord: Hvis du vil lære at kommunikere på dansk, så skab dit eget danske rum, mens du fx laver mad, vasker op, støvsuger og spiser derhjemme. Skriv dansk på de sociale medier, læs bøger, syng med på danske sange osv.

**Eksamen**

* Mundtlig fremstilling med kort forberedelsestid uden hjælpemidler. Eksamen: 20 minutters forberedelse og 15 minutters eksamination. De studerendes eksamineres to og to af gangen. Hver studerende forbereder sig alene 20 min., men de to studerende eksamineres samtidigt af læreren.

Forberedelse:

* To studerende møder op og trækker (ved lodtrækning) to spørgsmål til romanen *Døden kører Audi* og *Ayses pyjamasfest* samt et spørgsmål til to ords udtale. Herefter får de to studerende stillet to forskellige lokaler til rådighed (så de forbereder sig ikke sammen), hvor der ligger og papir og kuglepen. De studerende må ikke medbringe taske, jakke, telefon eller lignende i dette lokale, men må evt. gerne stille det i lærerens lokale. Kom venligst til tiden (selv om der kan opstå forsinkelser), ellers risikerer I at skulle gå til re-eksamen.
* Brug forberedelsestiden på følgende måde: Kig på de danske ord og forklar skriftligt (skal afleveres til læreren), hvordan de skal udtales og (kort) hvorfor. Besvar dernæst det litterære spørgsmål i form af stikord (de må gerne tages med i eksamenslokalet). Det er altså vigtigt at være meget godt hjemme i romanen og dens problematikker.

###### Eksamination

* Læreren henter begge studerende ind i eksamenslokalet, hvorefter de studerende eksamineres. Både de studerende og læreren taler udelukkende dansk.
* Først afleverer de studerende deres skriftlige besvarelser om de to pågældende ord udtale. Til denne eksamen skal I således også kunne regler fra kurset ”Dansk en introduktion”, dvs. vokalsænkning, stød, tryk, svækkelser udtale af konsonanter og vokaler osv. Når dette er gjort, samtaler de to studerende om de to litterære spørgsmål. Begge studerende skal være aktive.
* Karakterbedømmelse gives ud fra den studerendes udtale, grammatik, ordforråd, kendskab til romanen og evne til at formidle sit stof. Karaktererne er VG, G og UK.

Når vi er på Zoom:

Hjemmearbejde: Arbejde derhjemme, inden I kommer til undervisningen.

Alle er på: Alle møder op på Zoom, dvs. lærer og studerende.

Individuelt arbejde: Hver enkelt studerende arbejder.

Studiegruppe arbejde: Studiegrupperne arbejder.

Studiegrupper mødes med læreren.

Pause

**Mandag den 7.sept. kl.10.15-14.00 på Zoom**

**Hjemmearbejde**

* Læs forordet til *En Guttermand. Udtaleøvebog i dansk for svensktalende*.*Teksthæfte.* S. 4 – 5.
* Udtaleøvelser i *En guttermand. Udtaleøvebog i dansk for svensktalende*. *Teksthæfte*, kap. 1, 2 og 3. (Min. 2 - 3 timer i selskab med lydfilerne hjemme, inden og efter undervisningen. Øv gerne kapitlerne 3-4 gange.) S. 6 – 9.
* Skriv øvelserne i *En guttermand. Udtaleøvebog i dansk for svensktalende*. *Opgavehæfte.*  S. 4 – 9 (I skal ikke skrive skrive fortællingen om Busse Manne færdig).\*
* Dagens sange: ”Godmorgen sol” og ”Se min kjole”: <https://www.dr.dk/NR/rdonlyres/405B73D2-20AC-4D9F-ABEA-AAD88EF51B8F/6148661/God_morgensol.pdf> og <https://www.youtube.com/watch?v=y4AV_xjgefE&list=RDQI3fWwm2Jp8&index=2>

Kl.10.15-10.50:

* Velkommen til mundtlig dansk! Når vi er på Zoom eller på SOL, taler alle dansk ikke svensk. Evt. dansk-svensk i begyndelsen. Tal også dansk, når I snakker sammen i pauserne. I lærer kun dansk ved at tale dansk hele tiden – her på uni og hjemme. Det er tilladt at lære dansk ved hjælp af andre sprog, dvs. kan I andre sprog (fx engelsk, tysk, fransk, spansk, arabisk, kinesisk, albansk), så brug dem.
* Vi synger ”Godmorgen sol”, <https://www.youtube.com/watch?v=h62KN2yH3-4> og <https://www.dr.dk/NR/rdonlyres/405B73D2-20AC-4D9F-ABEA-AAD88EF51B8F/6148661/God_morgensol.pdf>
* Gennemgang af lektionsplan og litteraturliste.
* Har alle en studiegruppe?
* Alle studerende får deres første **samtaleven**. Hver studerende har sin *danske* samtaleven i ca.14 dage, og så får den studerende en ny samtaleven. Krav: I skal skrive to mail til hinanden på dansk, og I skal mødes ansigt til ansigt på Sol to gange. Det forventes, at I kun taler **dansk**, når I mødes. På 14 dage skal I sammenlagt have talt dansk med jeres samtaleven i fire timer. Det kan også gøres over telefon eller skype. Se under ”samtaleven 1”, s. 70 – 71 i kompendiet. Husk at få aftalt møde-datoer med jeres samtaleven, inden I forlader lokalet.

Kl.10.45-11.10: Vi hilser på hinanden i studiegrupperne. *Hvad hedder du? Hvor kommer du? Hvad studerer du? Hvad kan du lide at lave i din fritid?* Præsentation to og to. Samtaleøvelser s. 2 - 4 i kompendiet.”Hvordan indleder jeg en samtale på dansk?”

Kl.11.10-11.30: Pause.

Kl.11.20-11.50: Lone præsenterer *En Guttermand: Øvehæfte og teksthæfte.* Teori (regler for udtale), praktiske udtaleøvelser med lydfiler og skriftlige øvelser. Lydfiler og facit ligger på forlagets hjemmeside. Alfabetet, vokalskema, og lydåbning af korte vokaler.

Kl.11.50-12.30: Læs skiftesvis langsomt og tydeligt op for hinanden og gentag (upprepa) af teksten på s. 9: *Han griner (første studerende). Han griner (anden studerende). Han griner (tredje studerende). De store nye fortænder stikker ud af (første studerende). De ...* Hvis der er en i jeres studiegruppe, der kan noget dansk allerede, så lad denne person læse op først hver gang. Læs teksten mange gange. Hvis I er usikre på udtalen, så konsultér lydfilerne eller spørger læreren. Brug også gerne ordnet.dk og tryk på mikrofon.

Kl.12.30-12.50: Pause.

Kl.12.50-13.10: Vi læser teksten igen sammen *Han griner...* og synger ”Se min kjole”.

Kl.13.10-13.40: I øver alfabetet i studiegrupperne. **Øvelse**: \* 1. Stav dit fornavn og efternavn. 2. Stav til ”Odense”, ”Roskilde”, Esbjerg”, ”Vejle”, ”Køge” og ”Amager”. Når I har stavet ordene, så skal I forsøge at udtale de fem bynavne og det ene ø-navn korrekt. 3. Syng ABC-rappen (fra introkurset) sammen. Hvad er svært at udtale? [https://www.kandu.dk/spg125631.aspx 4](https://www.kandu.dk/spg125631.aspx%204). 4. Træn vokalskemaet. Kan I mærke, at I åbner munden højere og højere, når I går ned i vokalskemaet?

Kl.13.40-14.00 Vi træner bynavnene, alfabetet og vokalskemaet sammen. Farvel og på gensyn på torsdag på SOL. Juhu, vi skal være på campus. Vi ses i virkeligheden! Husk afspritning, afstand og hensyntagen på SOL☺

Når vi er på SOL:

Hjemmearbejde: Jeres arbejde derhjemme, inden I kommer til undervisningen.

Farven gul: De studerende er sammen med læreren.

Farven grøn: De studerende arbejder uden læreren.

Farven lyserød: Pause.

**Torsdag den 10.sept. kl.10.15-15.00 i L207 og L503**

**Hjemmearbejde**

* Lav øvelsen s. 46 – 49 i *En Guttermand*. *Opgavehæfte.*
* Hvordan er det gået med Guttermand fra sidste gang?\* Har I fået øvet og skrevet?

Har I fået trænet lydfiler til de første kapitler, s. 6 – 10? Har I fået lavet (skrevet) skriftlige øvelser i *En Guttermand. Opgavehæfte* (kap. 1- 4), facit finder I på nettet.

* Afslut/skriv historien om *Busse Manne* s. 5.
* Oversæt sætningerne s. 66 – 69 i kompendiet.
* Dialoger om bøger og film. Se kompendiet s. 10 -12.
* Husk at samtale med din samtaleven☺
* Læs dagens sang ”Tapper Kosak”s. 19 i kompendiet.

**Træn lydfiler i *Guttermand.* Min. 4-5 timer.**

**Dagens undervisning i 207**

Kl.10.15-10.45:”Boldleg”: *Kan du godt lide…?* Lige, lide og kan (godt) lide? Rollespil: *Simon siger*.

Kl.10.45-11.15: Lav quizzen ”Adjektiver – at beskrive” på quiz-canvas. Du må gerne bruge ordnet, og du må gerne samarbejde med medstuderende, men alle skal aflevere quizzen individuelt.

Kl.11.15-11.45: Vi træner udtale *Guttermand* med læreren og to & to.

Kl.11.45-11.50: Vi går i mindre grupper ud i Universitetsparken. Vi mødes alle sammen (hele holdet, dvs. også studerende fra L503) på græsplænen foran Skissernas Museum. Husk at holde afstand på trappen & i gangene (korridorerne). Tag værdigenstande. Resten af jeres ting kan I lade ligge i lokalet.

Kl.11.50-12.30: Husk, der må kun (endast) tales dansk i undervisningen! Leg & sang.

Kl.12.30-13.00: Spisepause.

Kl.13.00-13.30: De studerende læser deres historier om Busse Manne højt op for hinanden i mindre grupper. Når I har gjort det, så taler I om *bøger og film*. Se kompendiet s. 10 -12.

Kl.13.30-14.45: Studiegruppearbejde skriver s. 78 – 79 i kompendiet og afleverer opgaven på canvas under Uppgifter senest kl.15. Husk at læse korrektur, før I afleverer besvarelsen. Benyt [www.ordnet.dk](http://www.ordnet.dk). I kan individuelt eller i studiegrupperne.

**Dagens undervisning i L503**

Kl.10.15-10.45: De studerende laver quizzen ”Adjektiver – at beskrive” på quiz-canvas. Du må gerne bruge ordnet, og du må gerne samarbejde med medstuderende, men alle skal aflevere quizzen individuelt.

Kl.10.45-11.15: ”Boldleg”: *Kan du godt lide…?* Lige, lide og kan (godt) lide? Rollespil: *Simon siger*.

Kl.11.15-11.45: De studerende læser deres historier om Busse Manne højt op for hinanden i mindre grupper. Når I har gjort det, så taler I om *bøger og film*. Se kompendiet s. 10 -12.

Kl.11.45-11.50: De studerende går i mindre grupper ud i Universitetsparken. Vi mødes alle sammen (hele holdet, dvs. også studerende fra L503) på græsplænen foran Skissernas Museum. Husk at holde afstand på trappen & i gangene (korridorerne). Tag værdigenstande med. Resten af jeres ting kan I lade ligge i lokalet.

Kl.11.50-12.30: Husk, der må kun (endast) tales dansk i undervisningen! Leg & sang.

Kl.12.30-13.00: Spisepause.

Kl.13.00-13.30: Vi træner udtale *Guttermand* med læreren og to & to.

Kl.13.30-14.45: Studiegruppearbejde skriver s. 78 – 79 i kompendiet og afleverer opgaven på canvas under Uppgifter senest kl.15. Husk at læse korrektur, før I afleverer besvarelsen. Benyt [www.ordnet.dk](http://www.ordnet.dk). I kan individuelt eller i studiegrupperne.

Når vi er på Zoom:

Hjemmearbejde: Arbejde derhjemme, inden I kommer til undervisningen.

Alle er på: Alle møder op på Zoom, dvs. lærer og studerende.

Individuelt arbejde: Hver enkelt studerende arbejder.

Studiegruppe arbejde: Studiegrupperne arbejder.

Studiegrupper mødes med læreren.

Pause

**Torsdag den 17.sept. kl.10.15-14.00 på Zoom**

**Hjemmearbejde**

* Skriv et (**obligatorisk**) portræt, se s. 5 – 7 i kompendiet. Husk at benytte jeres viden fra quizzen om beskrivende adjektiver, fx høj (ikke lang), lav (ikke kort) om mennesker. Følg instruktionerne på s. 5 – 7 og tjek udtale på ordnet.dk, mikrofon. Undgå oplæsning af jeres skrevne tekst (det lærer I ikke så meget af).
* *Guttermand. Teksthæfte***,** kap**.** 5, 6, 7 og 8, s. 11 - 16 (Min. 2 - 3 timer i selskab med lydfilerne hjemme, inden undervisningen. Øv gerne kapitlerne 3-4 gange.)
* Skriv øvelserne side 12 – 24 i *En Guttermand. Opgavehæfte*. I behøver ikke at skrive historien om *Kettys kaniner*. Vi har ikke tid til at gennemgå øvelserne hver gang, men det forventes, at de laves til hver gang.

**Dagens program på Zoom**

Kl.10.15-11.00: De studerende fremlægger deres portrætter. Gæt en person. De studerende præsenterer deres hemmelige personer.

Kl.11.00-11.15: Pause.

Kl.11.15-11.45: Fortsættelse. De studerende fremlægger deres portrætter.

Kl.11.45-12.10: Hvordan går det med at træne lydfiler og lave skriftlige øvelser i *Guttermand*? Vi gennemgår øvelser og træner udtale. *Guttermand,*kap**.** 5, 6, 7 og 8 i *Teksthæfte* og *Opgavehæfte.*

Kl.12.10-13.00: De studerende finder sammen i studiegrupperne og læser s. 11 og s. 13 mange gange. Læs skiftesvis langsomt og tydeligt op for hinanden og gentag (upprepa) af teksten på s. 11 og 13: *Pyjamasbukserne ligger på gulvet...(første studerende). Pyjamasbukserne ligger på gulvet...(anden studerende). Pyjamasbukserne ligger på gulvet...((Den tredje studerende) osv.* Hvis der er en i jeres studiegruppe, der kan noget dansk allerede, så lad denne person læse op først hver gang. Læs teksten mange gange. Hvis I er usikre på udtalen, så konsultér lydfilerne eller spørger læreren. Brug også gerne ordnet.dk og tryk på mikrofon.

\*\*\***Læreren lytter til de studerendes oplæsninger:**

Kl.12.10-12.25: Studiegruppe 1. De studerende læser på skift op for læreren.

Kl.12.25-12.40: Studiegruppe 2.

Kl.12.40-12.55: Studiegruppe 3.

Kl.12.55-13.10: Studiegruppe 4

Kl.13.10-13.25: Studiegruppe 5

Kl.13.25-13.40: Studiegruppe 6

Kl.13.00-13.45: De studerende besvarer quizzen *Øv dansk udtale & grammatik* på canvas.

Kl.13.45-14.00: *En Guttermand* igen.

**Er du kommet i gang med at læse romanen *Døden kører*?**

##### Torsdag den 24.sept. kl.10.15-14.00 på Zoom

##### Hjemmearbejde

* **Aflevering på canvas**: Svarene fra jeres første samtaleven afleveres. Side 70 -71.
* 2: Ny samtaleven. Hvordan er det gået med samtalevennen de sidste par uger? Alle studerende får en ny samtaleven. Se øvelsen s. 72 i kompendiet.
* Skriv historien om *Kettys kaniner* færdig s. 18 - 19 i *En Guttermand. Opgavehæfte*.
* Sang: *Hvis du ser en krokodille*, s. 46 i kompendiet.
* Nåede vi alle *Guttermandsøvelserne* sidst?
* ”Ferier og rejser” s. 17.

**Dagens program**

Kl.10.15-10.40: Dagens sang & *En guttermand* (udtaleøvelser og skriftlige øvelser) fra sidst, kap. 5-8. Alle skal have en ny samtaleven.

Kl.10.40-11.00: De studerende øver s. 15-16 i *Teksthæftet.* Læs skiftesvis langsomt og tydeligt op for hinanden og gentag (upprepa) af teksten på s. 15 og 16: *Mor og far taler med drengen om...(første studerende Mor og far taler med drengen om). osv.* Hvis der er en i jeres studiegruppe, der kan noget dansk allerede, så lad denne person læse op først hver gang. Læs teksten mange gange. Hvis I er usikre på udtalen, så konsultér lydfilerne eller spørger læreren. Brug også gerne ordnet.dk og tryk på mikrofon.

Kl.11.00-11.20: Vi øver *En Guttermand*.

Kl.11.20-11.35: Pause.

Kl.11.35-12.15: De studerende læser hver deres historie om *Kettys kaniner* op for hinanden i studiegrupperne. Bagefter samtaler I om ”Ferier og rejser” s. 17. Vigtigst er spørgsmål 9, hvor I skriver en *pakkeliste* og planlægger en rejse fra jeres hjem og til en destination og hjem igen, se kompendiet.

Kl.12.15-12.30 Hvordan fungerer studiegrupperne? Trives I på danskfaget? Kommer I til SI-mentor-møder? Besvar venligst quizzen på canvas *Midtvejs-evaluering 24.sept*.

Kl.12.30-12.55: Spisepause.

Kl.12.55-13.25: Hver studiegruppe fortæller kort om deres rejseplaner og pakkeliste.

Kl.13.25-13.45: Hvordan går det med de skriftlige øvelser i *En Guttermand*. *Opgave hæfte*? S. 12 – 22?

**Fredag den 25.sept. kl.10.15-13.00 i Stadsparken**

**Vi mødes ved Mejeriet.**

Jubiii, vi mødes alle sammen☺. Husk dog stadig at holde afstand trods den gode friske luft. Medbring gerne håndsprit og noget varmt at drikke i en termoflaske. Tjek vejret – tag regntøj med, paraply, varme sko osv.

**Hjemmearbejde**

* Læs og øv *En Guttermand. Teksthæfte,* kap. 10 og 11 (Min. 2 - 3 timer i selskab med lydfilerne hjemme, inden undervisningen. Øv gerne kapitlerne 3-4 gange.) Side 18 – 19.
* Skriv øvelserne i *Guttermand. Opgavehæfte* , s. 25 – 29 (I skal ikke skrive øvelsen om Leif Larsen).
* Læs ”På café, værtshus, restaurant og konditori” og ”Til koncert” s. 13- 14.
* Sang: *Du kom med alt det, der var dig* af Jens Rosendal: <https://bibzoom.dk/musikartikler/du-kom-med-alt-det-der-var-dig-sangtekst>
* Sang: *Åh, boogie woogie*: <https://www.youtube.com/watch?v=FsYx_M5C0CU>

**Dagens program i Stadsparken**

**Kl.10.15-10.30**: Vi synger dagens sang. Alle er samlet.

**Kl.10.30-11.00**: De studerende sendes ud to & to i parken. Det er en rigtig god idé, at I snakker dansk med en studerende, som I ikke kender. Gå en tur rundt i parken. Der må IKKE tales svensk! Besvar spørgsmålene til s. 13-14 i kompendiet.

**Kl.11.00-11.10**: Pause.

**Kl.11.10-11.45**: De studerende finder igen sammen to & to. Denne gang helst med en studerende, som I ikke kender. I læser fortællingen på s. 19 flere gange. Den første studerende: *Drengen skal prøve at..* Den anden studerende *Den skal prøve at...* Læreren går rundt og lytter.

**11.45-12.15**: De studerende finder en bænk i parken eller spadserer rundt, mens I samtaler om planer for weekenden. I kan evt. spise medbragt mad samtidigt. Samtalerne kan fx tage udgangspunkt i spørgsmålene: Hvad skal du lave i weekenden? Hvilke planer har du? Hvad plejer du at spise til morgenmad? Hvad skal du spise til aftensmad? Skal du mødes med nogen? Eller skal du bare slappe af med en god film eller bog? Hvis jeg skulle invitere dig på brunch, hvad kan du så godt lide at spise? Er det hjemmebagte surdejsboller? En god stærk dansk ost? Honning? Amerikanske pandekager? Ahornsirup? Kaffe? Te? Smoothies? Osv. Der må IKKE tales svensk!

**Kl.12.15-12.25**: Pause.

**Kl.12.25-12.50**: Hvordan gik det med at skrive øvelserne i *En Guttermand. Opgavehæftet* derhjemme? Vi gennemgår nogle af øvelserne s. 25-29 og slutter af med en sang med god afstand mellem hinanden: *Åh, boogie woogie* ”Så tager vi højre fod frem. Så tager vi højre fod tilbage. Så tager vi højre fod frem, og så ryster vi den lidt. Og så gør vi boogie woogie, og så drejer vi omkring. Og så går vi i ring. Hey! Åh, boogie woogie woogie. Hey! Åh, boogie woogie woogie. Hey! Åh, boogie woogie woogie. Hey! Og så går vi i ring... ”

Når vi er på SOL:

Hjemmearbejde: Jeres arbejde derhjemme, inden I kommer til undervisningen.

Farven gul: De studerende er sammen med læreren.

Farven grøn: De studerende arbejder uden læreren.

Farven lyserød: Pause.

**Torsdag den 1.okt. kl.10.15-14.00 i H140 og H339**

**Hjemmearbejde**

* **Læs:** *Døden kører Audi*og besvarspørgsmålene side 55 – 58.
* Træn lydfilerne i *Guttermand. Teksthæfte* kap. 12 og 13. Gerne 2-3 timer.
* Skriv øvelserne s. 30 - 33 i *Guttermand. Opgavehæfte*.
* “Krop og stemme” s. 20 - 23. **Medbring gerne et kort** over København eller lån af læreren. Kortet i kompendiet er ikke tydeligt.

**Dagens undervisning i H140**

Kl.10.15-11.15: Studiegrupperne diskuterer romanspørgsmålene s. 55-58, så I er godt hjemme i romanen, når vi mødes til lektionen. Husk stadig at holde afstand.

Kl.11.15-11.30: Pause.

Kl.11.30-12.30: Vi træner udtale og gennem skriftlige øvelser i *En Guttermand. Teksthæfte og Opgavehæfte*, og vi synger ”Mon du bemærket har...” s.20.

Kl.12.30-12.40: Pause.

Kl.12.40-13.15: ”Find rundt i København”. Tag Københavnerkortet. Sid to & to. Find de steder, der står på s. 21 og læs instruktionen. Første studerende står på Nørreport station: ”Undskyld, men kan du fortælle mig, hvordan jeg kommer *hen til* Skt. Jørgens Sø?” Anden studerende: ”Selvfølgelig. Hvis du går *lige ud* ned ad Frederiksborggade, så kommer du til Dr. Louises Bro. Du skal ikke gå over broen, men gå *til venstre* langs Peblingsøen *ad* Nørre Søgade. Når du kommer til et lyskryds, skal du fortsætte *lige ud* langs Vestersøgade. Og mens du går her, går du faktisk *langs* Skt. Jørgens Sø.” Sådan fortsætter I med Panuminsituttet (Nørre Allé, ved Fælledparken), Runde Tårn, Skuespilhuset (ved Nyhavn), Den sorte Diamant, Christania, Kunstakademiet, Inderhavnsbroen osv. God fornøjelse☺

Kl.13.15-13.45: De studerende og læreren diskuterer romanen. Hvilke spørgsmål vil I tage med læreren?

**Dagens undervisning i H339**

Kl.10.15-11.15: Vi træner udtale og gennem skriftlige øvelser i *En Guttermand. Teksthæfte og Opgavehæfte,* og vi synger ”Mon du bemærket har...” s.20.

Kl.11.15-11.30: Pause.

Kl.11.30-12.30: Studiegrupperne diskuterer romanspørgsmålene s. 55-58, så I er godt hjemme i romanen, når vi mødes til lektionen. Husk stadig at holde afstand.

Kl.12.30-12.40: Pause.

Kl.12.40-13.15: De studerende og læreren diskuterer romanen. Hvilke spørgsmål vil I tage med læreren?

Kl.13.15-13.45: ”Find rundt i København”. Tag Københavnerkortet. Sid to & to. Find de steder, der står på s. 21 og læs instruktionen. Første studerende står på Nørreport station: ”Undskyld, men kan du fortælle mig, hvordan jeg kommer *hen til* Skt. Jørgens Sø?” Anden studerende: ”Selvfølgelig. Hvis du går *lige ud* ned ad Frederiksborggade, så kommer du til Dr. Louises Bro. Du skal ikke gå over broen, men gå *til venstre* langs Peblingsøen *ad* Nørre Søgade. Når du kommer til et lyskryds, skal du fortsætte *lige ud* langs Vestersøgade. Og mens du går her, går du faktisk *langs* Skt. Jørgens Sø.” Sådan fortsætter I med Panuminsituttet (Nørre Allé, ved Fælledparken), Runde Tårn, Skuespilhuset (ved Nyhavn), Den sorte Diamant, Christania, Kunstakademiet, Inderhavnsbroen osv. God fornøjelse☺

**Fredag den 2.oktober kl.10.15-13.00 i Stadsparken**

**Vi mødes ved Mejeriet.**

Jubiii, vi mødes alle sammen☺. Husk dog stadig at holde afstand trods den gode friske luft. Medbring gerne håndsprit og noget varmt at drikke i en termoflaske. Tjek vejret – tag regntøj med, paraply, varme sko osv.

**Hjemmearbejde**

* **Obligatorisk** øvelse om dyr, se s. 26 i kompendiet.
* 3: Ny samtaleven. Hvordan er det gået med samtalevennen de sidste par uger? I behøver ikke at aflevere samtaleven 2 på canvas, men alle skal vise deres tegninger til læreren. Alle studerende får en ny samtaleven. Se spørgsmålene s. 72 – 73.
* *En guttermand. Teksthæfte*, kap. 14 og 15, s. 22 – 23, kap. 25 s. 40 -41. (Min. 3 timer i selskab med lydfilerne hjemme, inden undervisningen. Øv gerne kapitlerne 3-4 gange.)
* Skriv øvelserne s. 34 – 37 og s. 56 - 57 i *Guttermand. Opgavehæfte.*
* Dagens sang *Du skal klappe, hvis du er i godt humør,* s. 19.
* Læs: ”Hos lægen” s. 8 – 9.
* **VIGTIGT**: Her øver I den teoretiske del af den mundtlige eksamen. (Mange tidligere studerende har undervurderet dette arbejde, hvilket har resulteret i problemer til eksamen.) Hvordan forklarer man et ords udtale? Genlæs s.137-162 i ”Dansk for svensktalende” eller ”Dansk. Nabosprog og fremmedsprog” s. 189 - 205 (fra kurset Dansk, en introduktion). Til eksamen skal man i detaljer teoretisk kunne redegøre for et ords udtale.

Eksempel: Redegør for udtalen af følgende. Ord *Kagemand.* K: k´et udtales som et hårdt k pga. forlyd og fuldvokal. A: udtales som et langt a (a-1) pga. én efterfølgende konsonant. G og E: I moderne udtale falder g´et og det tryksvage e bort (tidligere en aj-diftong). I ordet *mand* er a´et kort (a-2), fordi det efterfølges af to konsonanter. N: er en stemt konsonant, og derfor er der stødbasis (kort vokal + stemt konsonant). D´et falder bort pga. reglen –nd. Dvs. [ka:man´] med hovedtryk på første stavelse og bitryk på sidste. Du må gerne benytte ordnet, når du laver øvelsen. Men forsøg først selv at redegøre for udtalen, før du konsulterer ordnet.

**Kl.10.15-10.30**: Vi mødes ved Mejeriet. Vi synger dagens sang s. 19 i kompendiet.

**Kl.10.15-10.45**: De studerende sendes ud to & to i parken. Det er en rigtig god idé, at I snakker dansk med en studerende, som I ikke kender. Gå en tur rundt i parken. Der må IKKE tales svensk! Besvar spørgsmålene til s. 8-9 kompendiet. I skal skiftes til at være henholdsvist patient og lægen. I må IKKE tale svensk.

**Kl.10.45-11.30**: Dyreøvelse - den varme stol. Det er en gruppesamtale og ikke en gættekonkurrence som med portrættet. En studerende sætter sig i ”den varme stol”. Hen har fx skrevet en lille tekst om ”undulaten”. De andre i gruppen skiftes til at stille spørgsmål. Fx: ”Er det et pattedyr?”, ”Nej, det er ikke et pattedyr.” ”Kan dit dyr svømme?” ”Nej, den kan ikke svømme.” ”Kan den flyve?”, ”Ja, den kan flyve.” ”Hvilke farver har dit dyr?” ”Hvor stor er dit dyr?” ”Den er på størrelse med...” Osv.

Regel 1: Det er forbudt at tale svensk. Regel 2: Svar ikke *ja* eller *nej*, men træn dansk med HELE sætninger (meninger).

**Kl.11.30-11.45**: Pause.

**Kl.11.45-12.15**: I arbejder sammen i studiegrupperne. Find ud af, hvordan følgende ord udtales, og forklar ordenes udtale: *undskyld*, *frisk, havvand (hav-vand), afvise.*

Hvis I er i tvivl om, hvordan I skal gøre, så kig ovenfor under ”VIGTIGT”. I må gerne benytte bøger og ordnet samt spørge læreren☺

**Kl.12.15-12.45:** De studerende træner udtale i Guttermand sammen med læreren. Kap. 14-15.

"Araberkomplot! Araberkomplot! De stjal min mors rabarberkompot/ Komplet kompot/ De åd det råt/ Det måtte de egentlig også godt”.

Jacob Martin Strid: ”Mustafas kiosk”.

Når vi er på SOL:

Hjemmearbejde: Jeres arbejde derhjemme, inden I kommer til undervisningen.

Farven gul: De studerende er sammen med læreren.

Farven grøn: De studerende arbejder uden læreren.

Farven lyserød: Pause.

**Torsdag den 8.okt. kl.10.15-14.00 i L403 og L503**

**Hjemmearbejde**

* Læs dagens sang “Fy fy skamme” s. 47 i kompendiet.
* Lav øvelsen s. 19 i kompendiet nederst på siden (*kaffe, kande, kageform osv.*)
* Samtaleøvelse ”Dialog om mad, indkøb og madlavning. Du **skal** medbringe en svensk madopskrift (recept) og skrive en indkøbsliste på dansk. Se side 12-13 i kompendiet og bagerst s. 12 (komfur, en opvaskemaskine, en tallerken osv.).
* Læs og træn *En guttermand*. *Teksthæfte,* kap. 16, 17 og 18, s. 24 - 29 (Min. 3 timer i selskab med lydfilerne hjemme, inden undervisningen. Øv gerne kapitlerne 3-4 gange.)
* Skriv øvelserne s. 38 - 43 i *Guttermand. Opgavehæfte*.I behøver ikke at skrive historien om *Torsten tæppehandler.*
* **Skriv** historien om kvinderne Ivalu og Thit færdig. Se s. 58 i kompendiet.
* **VIGTIGT**: Her øver I den teoretiske del af den mundtlige eksamen. (Mange tidligere studerende har undervurderet dette arbejde, hvilket har resulteret i problemer til eksamen.) Hvordan forklarer man et ords udtale? Genlæs s.137-162 i ”Dansk for svensktalende” eller ”Dansk. Nabosprog og fremmedsprog” s. 189 - 205 (fra kurset Dansk, en introduktion). Til eksamen skal man i detaljer teoretisk kunne redegøre for et ords udtale. Eksempel: Redegør for udtalen af følgende. Ord *Kagemand.* K: k´et udtales som et hårdt k pga. forlyd og fuldvokal. A: udtales som et langt a (a-1) pga. én efterfølgende konsonant. G og E: I moderne udtale falder g´et og det tryksvage e bort (tidligere en aj-diftong). I ordet *mand* er a´et kort (a-2), fordi det efterfølges af to konsonanter. N: er en stemt konsonant, og derfor er der stødbasis (kort vokal + stemt konsonant). D´et falder bort pga. reglen –nd. Dvs. [ka:man´] med hovedtryk på første stavelse og bitryk på sidste. Du må gerne benytte ordnet, når du laver øvelsen. Men forsøg først selv at redegøre for udtalen, før du konsulterer ordnet.

**Dagens program i L403**

Kl.10.15-10.45: Vi synger dagens første sang, og vi gennemgår øvelsen s. 19. Er I begyndt at læse *Ayses pyjamasfest?*

Kl.10.45-11.15: Samtaleøvelse/rollespil to & to. Husk stadig at holde afstand. ”Dialog om mad, indkøb og madlavning. Du **skal** medbringe en svensk madopskrift (recept) og skrive en indkøbsliste på dansk, inden du kommer til undervisningen. Se side 12-13 i kompendiet og bagerst s. 12 (komfur, en opvaskemaskine, en tallerken osv.). Når I samtaler to & to, bedes I gøre sådan her. Fx: Studerende 1: ”Jeg skal lave linsesuppe.” Studerende 2: ”Aij, hvor lækkert!” ”Lad os gå ned i supermarkedet.” ”Hvor ligger det henne?” ”Jo, vi skal ned ad Helgonabacken og videre ned ad...” ”I supermarkedet tager vi en kurv/vogn.” ”Jep, jeg er med. Hvad skal vi købe?” ”Vi skal have røde linser, bladselleri, karry....” Til sidst går I sammen til kassen og betaler. Herefter går I hjem og laver maden sammen: ”Vi skal bruge et skærebræt og en kniv...” ”Vil du tænde for kogepladen...?”

Kl.11.15-11.25: Pause.

Kl.11.25-11.50: Vi træner *Guttermand*. Dagens kapitler.

Kl.11.50-12.15: Dialog/rollespil ”På besøg” s. 7 – 8 i kompendiet.

Kl.12.15-12.35: Læs historierne om Ivalu & Thit op for hinanden i mindre grupper, som I skrev hjemme.

Kl.12.35-12.55: Spisepause.

Kl.12.55-13.25: Hver studiegrupper laver en vejrudsigt. Der er tre muligheder, se s.27. Aftal hvilke studiegrupper, der tager hvad. I skal fremføre vejrudsigten næste lektionsgang 13.okt., og alle i studiegruppen skal sige noget.

Kl.13.25-13.55: Vi træner *En Guttermand*, skriftlige øvelser og udtale.

**Dagens program i L503**

Kl.10.15-10.45: Samtaleøvelse/rollespil to & to. Husk stadig at holde afstand. ”Dialog om mad, indkøb og madlavning. Du **skal** medbringe en svensk madopskrift (recept) og skrive en indkøbsliste på dansk, inden du kommer til undervisningen. Se side 12-13 i kompendiet og bagerst s. 12 (komfur, en opvaskemaskine, en tallerken osv.). Når I samtaler to & to, bedes I gøre sådan her. Fx: Studerende 1: ”Jeg skal lave linsesuppe.” Studerende 2: ”Aij, hvor lækkert!” ”Lad os gå ned i supermarkedet.” ”Hvor ligger det henne?” ”Jo, vi skal ned ad Helgonabacken og videre ned ad...” ”I supermarkedet tager vi en kurv/vogn.” ”Jep, jeg er med. Hvad skal vi købe?” ”Vi skal have røde linser, bladselleri, karry....” Til sidst går I sammen til kassen og betaler. Herefter går I hjem og laver maden sammen: ”Vi skal bruge et skærebræt og en kniv...” ”Vil du tænde for kogepladen...?”

Kl.10.45-11.15: Vi synger dagens første sang, og vi gennemgår øvelsen s. 19. Er I begyndt at læse *Ayses pyjamasfest?*

Kl.11.15-11.25: Pause.

Kl.11.25-11.50: Dialog/rollespil ”På besøg” s. 7 – 8 i kompendiet.

Kl.11.50-12.15: Vi træner *Guttermand*. Dagens kapitler.

Kl.12.15-12.35: Læs historierne om Ivalu & Thit op for hinanden i mindre grupper. ????

Kl.12.35-12.55: Spisepause.

Kl.12.55-13.25: Vi træner *En Guttermand*, skriftlige øvelser og udtale.

Kl.13.25-13.55: Hver studiegrupper laver en vejrudsigt. Der er tre muligheder, se s.27. Aftal hvilke studiegrupper, der tager hvad. I skal fremføre vejrudsigten næste lektionsgang, og alle i studiegruppen skal sige noget.

Når vi er på Zoom:

Hjemmearbejde: Arbejde derhjemme, inden I kommer til undervisningen.

Alle er på: Alle møder op på Zoom, dvs. lærer og studerende.

Individuelt arbejde: Hver enkelt studerende arbejder.

Studiegruppe arbejde: Studiegrupperne arbejder.

Studiegrupper mødes med læreren.

Pause

**Tirsdag den 13.okt. kl.9.50-12.00 på Zoom (I skal skrive en quiz fra kl.9.50-10.15)**

**Hjemmearbejde**

* **Aflevering** af svarene s. 73 – 74 med samtalevennen i kompendiet.
* Læs sangen ”Knoglesangen” s. 35.
* Læs Özlem Sara Cekic *Ayses pyjamasfest*. Besvar quizzen og oversæt ordene på s. 22 – 24.
* Øv og læs *En guttermand. Teksthæfte****,*** kap.19 og 20, s. 30 – 33 & kap. 26 s. 42 – 43. (Min. 3 timer i selskab med lydfilerne hjemme, inden undervisningen. Øv gerne kapitlerne min. 3-4 gange.)
* Skriv øvelserne i *En guttermand.Opgavehæfte* s. 44 – 53, og skriv øvelserne s. 58 – 59 i *En guttermand. Opgavehæfte*. (**Husk** at skrive en lille historie om kvinderne Ivalo og Thit til næste lektionsgang).

Kl.9.50-10.15: Lav ordforrådsquizzen om *Døden kører Audi på quiz-canvas.*

Kl.10.15-10.55: Vi synger dagens sang. De studerende fremlægger vejrudsigter i studiegrupper.

Kl.10.55-11.20: Vi træner *En Guttermand.* Husk selv at tjekke facit på nettet til øvelserne i *Opgavehæftet.*

Kl.11.20-11.30: Pause.

Kl.11.25-11.50: Hver studiegruppe genfortæller på dansk med relevante gloser historien om *Ayses pyjamasfest* for hinanden*.* Alle studiegrupper skriver en dansk-svensk ordliste på 15 ord, som I vil benytte, når I beskriver personerne og situationerne. De 15 ord må ikke ligge for tæt på svensk. Fx kunne et par gloser være kylling (kyckling), madder (mackor). **Aflevering** af gloseliste på canvas senest kl.13 i dag. Hver studiegruppe afleverer én gloseliste.

Kl.11.50-12.00: Hvordan er det gået med quizzen om Ayse i kompendiet?

Når vi er på SOL:

Hjemmearbejde: Jeres arbejde derhjemme, inden I kommer til undervisningen.

Farven gul: De studerende er sammen med læreren.

Farven grøn: De studerende arbejder uden læreren.

Farven lyserød: Pause.

**Torsdag den 22.okt. kl.10.15-14.00 i L123 og L403**

**Hjemmearbejde**

* De to danske fødselsdagssange s. 18.
* *En guttermand. Teksthæfte,*kap. 9, 21 og 22 (Min. 3 timer i selskab med lydfilerne hjemme, inden undervisningen. Øv gerne kapitlerne min. 3-4 gange.), side 17, 34 – 35.
* **Obligatorisk**: Erhvervsøvelse s. 50-53 i kompendiet. Det fungerer kun, hvis alle har lavet øvelsen inden undervisningen.
* Øv og læs *En guttermand. Teksthæfte* kap. 23 - 24, s. 36 - 39.
* Skriv øvelserne s. 54 - 55 i *En guttermand. Opgavehæfte*.

**Lokale L123**

Kl.10.15-11.00: Dagens sange og *En Guttermand*.

Kl.11.00-11.10: Pause.

Kl.11.10-11.55: Erhvervsøvelse i mindre grupper - den varme stol. Det er en gruppesamtale og ikke en gættekonkurrence som med portrættet. En studerende sætter sig i ”den varme stol”. Hen har fx skrevet en lille tekst om ”jobbet sygeplejerske”. De andre i gruppen skiftes til at stille spørgsmål. Fx: ”Hvad tid møder du om morgenen?”, ”Jeg møder kl.8.”, ”Jeg har flekstid”, ”Det er forskelligt. Nogle dage...”. ”Hvordan ser en typisk dag ud på dit arbejde?” ”Har du mange kolleger?” ”Er du glad for dit arbejde?”, ”Hvad er det værste ved dit job?”, ”Hvad synes du, er det vigtigste ved dit job?” osv. Igen er det ikke tilladt at svare med ”ja” eller ”nej”, for det lærer I ikke så meget af. Husk at improvisere. Har du styr på de danske fraser? Se s. 50-53 i kompendiet.

Kl.11.55-12.25: *En Guttermand* igen.

Kl.12.25-12.55: *Døden kører Audi.* Har I styr på personkarakteristikkerne – Valdemar og Asger? Miljøkarakteristik (hvordan ser der ud i Stentofte, hvordan er livet i området)? Hvordan er Valdemars forældre? Hvad sker der på road-trippen? Hvordan ender romanen (tag den sidste centrale scene på restauranten)? Diskutér to & to.

Kl.12.55-13.20: Spisepause.

Kl.13.20-13.40: *Døden kører Audi*.

Kl.13.40-14.00: Hver studerende besvarer quizzen *Ords udtale – en forberedelse til den teoretiske del af eksamen.*

**Lokale 403**

Kl.10.15-11.00: Erhvervsøvelse i mindre grupper - den varme stol. Det er en gruppesamtale og ikke en gættekonkurrence som med portrættet. En studerende sætter sig i ”den varme stol”. Hen har fx skrevet en lille tekst om ”jobbet sygeplejerske”. De andre i gruppen skiftes til at stille spørgsmål. Fx: ”Hvad tid møder du om morgenen?”, ”Jeg møder kl.8.”, ”Jeg har flekstid”, ”Det er forskelligt. Nogle dage...”. ”Hvordan ser en typisk dag ud på dit arbejde?” ”Har du mange kolleger?” ”Er du glad for dit arbejde?” Osv. Igen er det ikke tilladt at svare med ”ja” eller ”nej”, for det lærer I ikke så meget af. Husk at improvisere. Har du styr på de danske fraser? Se s. 50-53 i kompendiet.

Kl.11.00-11.45: Dagens sange og *En Guttermand*.

Kl.11.45-11.55: Pause.

Kl.11.55-12.25: *Døden kører Audi.* Har I styr på personkarakteristikkerne – Valdemar og Asger? Miljøkarakteristik (hvordan ser der ud i Stentofte, hvordan er livet i området)? Hvordan er Valdemars forældre? Hvad sker der på road-trippen? Hvordan ender romanen (tag den sidste centrale scene på restauranten)? Diskutér to & to.

Kl.12.25-12.55: *En Guttermand* igen.

Kl.12.55-13.20: Spisepause.

Kl.13.20-13.40: Hver studerende besvarer quizzen *Ords udtale – en forberedelse til den teoretiske del af eksamen.*

Kl.13.40-13.55: *Døden kører Audi* igen.

**EKSAMENSDAG** mandag og tirsdag den 26.-27.okt. kl.10-14 på Zoom.